section_heading: U umjetnosti i predaji
paragraph_text: Slovenski polihistor i putopisac Janez Vajkard Valvasor 1689. zabilježio je predaju: „Nedaleko odavde leži svima poznati Vještičji brijeg, Klech ili Klijek nazvan, na kojemu po opće poznatoj sagi vještice i zlodusi svoj sabat i svoja vještičja kola održavaju.“ Treba imati na umu da su progoni vještica stvarnost njegova vremena.